**Pályázati felhívás oktatói névjegyzékbe történő felvételre**

Az EFOP-1.9.5-VEKOP-16-2016-00001 számú,

„A kora gyermekkori intervenció ágazatközi fejlesztése” című kiemelt projektben fejlesztett

továbbképzéseken való oktatói tevékenységhez kapcsolódóan

**1. A pályázati felhívás célja**

A felhívás célja oktatók kiválasztása az EFOP-1.9.5-VEKOP-16-2016-00001 „A kora gyermekkori intervenció ágazatközi fejlesztése” című kiemelt projektben fejlesztetttovábbképzések megtartásához.

Jelen felhívás célja a projekt továbbképzéseihez egy olyan oktatói névjegyzék létrehozása, amely a projekt által felkészített oktatók névsorát tartalmazza, továbbá – várhatóan – a 2019 januárjától 2020 decemberéig folyamatosan megvalósuló képzések oktatói kapacitását is biztosítani tudja.

**2. A projekt továbbképzéseinek bemutatása**

*A továbbképzések tartalma*

A projekt kiemelt célja a kora gyermekkori intervencióban érintett ágazatok közötti együttműködések támogatása, melynek érdekében a projekt keretében számos, a kora gyermekkori intervencióhoz kapcsolódó átfogó ismeretet és gyakorlati tudást, illetve specifikus ismeretanyagot átadó tananyag került kifejlesztésre.

A képzésekre a kora gyermekkori intervencióban érintett területek – egészségügyi, köznevelési, szociális, gyermekvédelmi, gyermekjóléti szolgáltatások, ellátások – szakembereit várjuk.

Az alábbi három fő témában szervezünk képzéseket:

**1. Szakemberek, szülők kompetenciáinak erősítése, mentálhigiénés támogatás**

A szakemberek számára szupervíziós és esetmegbeszélő csoportokat szervezünk, valamint szakemberek és szülők együttműködését támogató csoportokat indítunk. A családok számára szülői szerepeket megerősítő csoportfoglalkozásokat tartunk, különös tekintettel az eltérő fejlődésű gyermeket nevelő családokra, szülőkre.

**2. Komplex képzések**

Célja a kora gyermekkori intervencióval kapcsolatosan egységes, átfogó ismeretek és gyakorlati tudás átadása, továbbá az ágazatközi együttműködések kialakítása valamennyi ágazat (egészségügy, köznevelés, szociális) szakemberei számára.

**3. Téma- és célcsoport-specifikus képzések**

Célja, hogy szűkebb vagy speciális szakterületen (pl. állapotmegismerés, korai fejlesztés és gondozás) dolgozó szakemberek számára adott témában mélyebb, célzottabb ismereteket adjon át. (Részletek a Képzési ajánlóban.)

A képzések részletes bemutatása itt érhető el: [kerdoiv.gyermekut.hu/palyazat/](https://kerdoiv.gyermekut.hu/palyazat/)

Az első és a második témacsoportban kiemelt célunk, hogy a különböző ágazatokban dolgozó szakemberek közösen vegyenek részt a továbbképzéseken, a harmadik témacsoportban egy-egy téma vagy célcsoport speciális igényeit kielégítő, célzott képzéseket szervezünk.

*A képzéseink kereteiről általában:*

* Képzéseink akkreditáltak, némelyik több ágazat akkreditációs eljárásában is megkapta a minősítést.
* A továbbképzések eltérő hosszúságúak, de jellemzően több naposak és általában bentlakásos formában valósulnak meg.
* Képzéseinkkel az ország számos településén megjelenünk, így képzéseink a résztvevők igényeit követve megyei, esetenként járási székhelyeken is megvalósulnak.
* Az egyes képzéseket megfelelő számú jelentkező és igény (e-mail-ben történő egyeztetés) esetén egy-egy intézményben is megszervezzük.
* Csoportonként általában 12–20 fő részvételére számítunk és egyes képzések kivételével kettős oktatói részvétellel valósulnak meg a foglalkozások.

A csatolt mellékletben – Képzési ajánló – részletesen leírást adunk a továbbképzések tartalmáról, kereteiről.

**Jelen felhívásban az alábbi képzésekhez keresünk oktatókat:**

***3.5.4 Felkészítés a hazai fejlesztésű korai szenzoros szűrőeljárás használatára***

***3.5.5 Felkészítés az iskolába lépési vizsgáló eljárás használatára***

**3. A pályázat alanyai**

Jelen felhívás keretében pályázatot magánszemélyek nyújthatnak be. Egy személy több továbbképzés oktatójaként is közreműködhet.

**4. Alkalmassági feltételek**

Az alkalmassági feltételek a jelen pályázati felhívásban érintett képzések esetében az alábbiak:

| **Képzés** | **Képző pár végzettsége** | **Képző pár szakképesítése** | **Képző pár szakterület** | **Képző pár gyakorlati tapasztalat** |
| --- | --- | --- | --- | --- |
| **Száma** | **megnevezése** | **1. képző** | **2. képző** | **1. képző** | **2. képző** | **1. képző** | **2. képző** | **1. képző** | **2. képző** |
| 3.5.4 | ***Felkészítés a hazai fejlesztésű korai szenzoros szűrőeljárás használatára*** | Főiskolai vagy egyetemi diploma | nem releváns (egy tréner vezeti a csoportot) | Okleveles pszichológus, bármely szakos okleveles gyógypedagógus | Klinikai szakpszichológus  | A dinamikus szenzoros integrációs terápiához tartozó diagnosztika, kutatásmódszertan, pszichometria | A dinamikus szenzoros integrációs terápiához tartozó diagnosztika, kutatásmódszertan, pszichometria | Legalább öt éves gyakorlat a dinamikus szenzoros integrációs terápiához tartozó diagnosztikában, kutatásmódszertanban, pszichometriában | Legalább öt éves gyakorlat a dinamikus szenzoros integrációs terápiához tartozó diagnosztikában, kutatásmódszertanban, pszichometriában |
| 3.5.5 | ***Felkészítés az iskolába lépési vizsgáló eljárás használatára*** | Főiskola és/vagy egyetem | Főiskola és/vagy egyetem | Bármely szakos okleveles gyógypedagógus  | Okleveles pszichológus  | Nevelési tanácsadás és járási szakértői bizottsági tevékenység | Nevelési tanácsadás és járási szakértői bizottsági tevékenység | Legalább öt éves vizsgálati tapasztalat a nevelési tanácsadásban és a járási szakértői bizottsági tevékenységben | Legalább öt éves vizsgálati tapasztalat a nevelési tanácsadásban és a járási szakértői bizottsági tevékenységben |

A fenti alkalmassági feltételek igazolási módja:

|  |  |
| --- | --- |
| **Alkalmassági feltételek** | **Az igazolás módja** |
| Végzettség, szakképzettség: | A végzettséget, szakképzettséget igazoló **oklevél másolata** a jelentkező által hitelesítve és saját kezűleg aláírva |
| Szakterület: | Saját kezűleg aláírt Europass formátumú vagy egyéb formátumú szakmai önéletrajz, melyben a **betöltött munkakörök és az elvégzett feladatok leírás** alapján egyértelműen beazonosítható a pályázó szakterülete |
| Szakmai tapasztalat: | Saját kezűleg aláírt Europass formátumú vagy egyéb formátumú szakmai önéletrajz, melyben a betöltött munkakörök és az elvégzett feladatok leírás alapján egyértelműen beazonosítható a pályázó szakmai tapasztalata illetve annak időtartama. **A szakmai tapasztalat idejét év, hónap felbontásban kell megadni, ahol szükséges, a csoportvezetési tapasztalatot órákban kérjük megadni.** |

**5. Benyújtandó dokumentumok**

1. Elektronikus felületen <https://online-kerdoiv.com/index/v/h/oktatoipalyazatgyermekut> kitöltött adatlap.
2. Kitöltés után a felület által a pályázó saját e-mail címére automatikusan megküldött, nyomtatható adatlap saját kezűleg aláírt példánya.
3. Saját kezűleg aláírt „Összevont nyilatkozat” (jelen felhívás 1. sz. melléklete).
4. A végzettséget, szakképzettséget igazoló oklevél/oklevelek másolata a jelentkező által hitelesítve és saját kezűleg aláírva.
5. Saját kezűleg aláírt Europass vagy egyéb formátumú önéletrajz.

**6. A jelentkezés módja**

A pályázati dokumentációt (jelen felhívás 5. pontban felsorolt dokumentumokat)

* e-mailen: **oktatok@gyermekut.hu** címre kérjük elküldeni [aláírt dokumentumok szkennelt (pdf vagy jpg formátumban) csatolva] vagy
* postai úton (1 eredeti példányban) kérjük benyújtani az alábbi címre:

*Családbarát Ország Nonprofit Közhasznú Kft.*

EFOP-1.9.5 Kiemelt Projekt

 1555 Budapest, Pf. 65

A borítékra kérjük ráírni: **„Jelentkezés az EFOP-1.9.5 kódszámú projekt oktatói névjegyzékébe történő felvételre”**

**7. Jelentkezési határidő**

A pályázat benyújtási határideje: 2018. október 18. 23:59

A lezárás napjáig (24 óráig) megküldött, valamint a lezárás napja előtti, illetve a lezárás napjának postabélyegzőjével ellátott pályázatok kerülnek befogadásra.

**8. A kiválasztási folyamat menete, az oktatói névjegyzékbe felkerülés feltételei**

*Formai bírálat*

Formai ellenőrzés során egyszeri hiánypótlási lehetőséget biztosítunk 3 munkanapos határidővel.

*Szakmai bírálat*

A szakmai bírálat az alábbi részekből áll:

* Előbírálat, az alkalmassági feltételek ellenőrzése a benyújtott dokumentáció alapján.
* Az előbírálaton megfelelt jelentkezők személyes beszélgetésen vesznek részt, mely kiterjed a jelentkező szakmai ismereteinek és oktatói kompetenciáinak felmérésére.
* A személyes beszélgetés helyszíne Budapest.
* A személyes beszélgetés várható időpontja: 2018. november.5-15 között.

A szakmai bírálat eredményéről a pályázók írásban értesítést kapnak.

*Képzők felkészítése*

A szakmai bírálaton megfelelt pályázók a jelentkezéskor megjelölt preferált képzések megtartásához felkészítésben részesülnek.

A felkészítők jellemzően 2 -3 napos időtartamban valósulnak meg. A felkészítőkről pontosabb információt a személyes interjún kaphatnak.

A képzők felkészítésének várható ideje: 2019. január 4. és március 15. között.

Helyszín: Budapest

A képzők felkészítése a résztvevők számára térítésmentes.

A képzők felkészítésén a projekt étkezést biztosít. Útiköltség-térítést és szállást a projekt nem biztosít

**9. Oktatói névjegyzék**

Az oktatói névjegyzékbe történő bekerülés feltétele a képzők felkészítésének sikeres elvégzése, a névjegyzékbe való felvételről a pályázók írásban kapnak értesítést.

A névjegyzékbe kerülés azonban nem jelent automatikus megbízást oktatói tevékenységre. A tényleges oktatói munkára a képzést szervező szolgáltató intézmények kérik fel a szakembereket, illetve kötnek velük szerződést.

**10. Információ**

A pályázatról további információ az alábbi e-mail címen kérhető: oktatok@gyermekut.hu

**11. A felhívás mellékletei:**

1. sz. melléklet: „Összevont nyilatkozat” – benyújtott pályázatban visszaküldendő

2. sz. melléklet: Képzési ajánló – információs anyag

3. sz. melléklet: Tájékoztató szülőknek szóló képzésekről – információs anyag